
1.	NAMEN IN UPORABA
Namenjena je obdelavi različnih kovinskih materialov. Z napravo lahko rokuje samo za to usposobljena oseba.

2.	NEVARNOSTI PRI DELU
Pri delu z univerzalno stružnico lahko pride predvsem do poškodb rok, velikemu tveganju pa je izpostavljen obraz oz. oči. S stružnico lahko rokuje samo za to usposobljena oseba. Sicer pa lahko pride tudi do naslednjih poškodb:
· poškodbe rok, nog in drugih delov telesa zaradi ohlapnih oblačil,
· udar el. toka zaradi poškodovane naprave,
· poškodbe sluha zaradi hrupa.

3.	PRED UPORABO
· stružnica mora biti v vodoravnem položaju,
· pred uporabo vedno preverimo nivoje olja, hladilne tekočine in varovalne naprave,
· stružnico očistimo in namažemo dele, kjer je to potrebno,
· vstavimo primerno orodje (pri tem mora biti stružnica izklopljena iz omrežja),
· natančno preberemo navodila za uporabo stružnice,
· poskrbimo, da je obdelovani material dobro vpet v stružnico,
· prepovedano je kakršno koli spreminjanje tovarniških nastavitev,
· nastavimo primerno hitrost obdelave, ki je odvisna od materiala,
· za struženje dolgih komadov uporabimo dodatne nosilce.

4.	MED UPORABO
· orodje in ostružki se pri delu s trdimi materiali lahko zelo segrejejo, zato se jih ne dotikamo, pazimo na vnetljive snovi v bližini,
· če se med delom pojavijo nepravilnosti v delovanju stružnice jo takoj ustavimo, delo pa lahko nadaljujemo šele, ko smo odpravili pomanjkljivosti,
· vpenjalne glave ne ustavljamo z roko, temveč z zavoro ali počakaj, da se ustavi sama.
· menjava hitrosti vrtenja in pomik se lahko vključi samo pri stroju, ki miruje,
· med obratovanjem stroja ni dovoljeno odstranjevati ostružke iz nevarnega območja,
· med delovanjem ne segamo z rokami v delovno območje,
· poskrbimo za dobro razsvetljenost delovnega mesta,
· uporabljamo oprijeta oz. zapeta delovna oblačila, saj lahko naprava zagrabi delovno obleko,
· dolge lase spnemo tako, da ne morejo priti v stik z vrtečimi deli,
· pri delu uporabljamo nedrsečo obutev,
· telo naj bo v ravnotežju in ne preveč nagnjeno k stroju,
· ne odstranjujemo varovalnih naprav na stroju.

5.	VZDRŽEVANJE, ČIŠČENJE IN PREGLEDOVANJE
Pred vsakim čiščenjem oz. vzdrževanjem stružnico ločite od el. omrežja. Vzdrževanje in čiščenje izvajajte po navodilih proizvajalca. Vizualni pregled naprave izvedite pred vsako uporabo. Periodične preglede opravi strokovna oseba oz. zunanja organizacija. 

6.	OSEBNAVAROVALNA SREDSTVA
Obvezna je uporaba delovne obleke, zaščitnih čevljev, zaščitnih očal, rokavic, glušnikov in spenjalne rute ali trakov za spenjanje daljših las.
                                                                                                                          Izdelal:
                                                                                                                          Andrej Herodež

image1.png
MARIBORSKI VODOVOD,
javno podjetje, d.o.o.




